Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2020/C 412/15)

Denne offentliggørelse giver ret til at gøre indsigelse mod ansøgningen i medfør af artikel 98 i Europa-Parlamentets og Rådets forordning (EU) nr. 1308/2013 (1) senest to måneder efter datoen for offentliggørelsen

ANSØGNING OM ÆNDRING AF PRODUKTSPECIFIKATIONEN

»Coteaux du Libron«

PGI-FR-A1146-AM02

Ansøgningsdato 2. december 2015

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse og begrundelse for ændringen

2.1. Ændring af betegnelsen

Betegnelsen for den beskyttede geografiske betegnelse »Coteaux du Libron« er ændret til »Coteaux de Béziers«. Den fælles ansøgning blev indgivet til de franske myndigheder af »Syndicat des vins de pays des coteaux du Libron« i henhold til artikel 95 i forordning (EU) nr. 1308/2013. Den geografiske henvisning til »Libron« er ret ukendt (Libron er en kystflod i departementet Hérault), og gruppen ønsker at erstatte den med en henvisning til byen Béziers, der er en del af det geografiske produktionsområde.

Betegnelsen »Coteaux de Béziers« kunne allerede anvendes sammen med den beskyttede geografiske betegnelse »Coteaux du Libron« som fakultativ angivelse, jf. artikel 120, stk.1, litra g), i forordning (EU) nr. 1308/2013.

Produktspecifikationen ændres således:

— i titlen og i selve teksten erstattes betegnelsen »Coteaux du Libron« af betegnelsen »Coteaux de Béziers«

— tredje afsnit i punkt 2 i kapitel 1 udgår: dette punkt gjorde det muligt også at anvende betegnelsen »Coteaux de Béziers«, hvilket ikke længere er nødvendigt i betragtning af ændringen af betegnelsen

— tredje afsnit i punkt 4.1 i kapitel 1 udgår: dette punkt vedrørte afgrænsningen af den mindre geografiske enhed »Coteaux de Béziers«, som udgår

— beskrivelsen af egenarten af det geografiske område, produktet og årsagssammenhængen mellem de to i punkt 7 i kapitel 1 i produktspecifikationen er blevet revideret.

ENHEDSDOKUMENT

1. Betegnelse(r)

Coteaux de Béziers

2. Type geografisk betegnelse

BGB - beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

»Coteaux de Béziers« BGB rødvin

Den beskyttede geografiske betegnelse »Coteaux de Béziers« er forbeholdt stille vin.

Rødvinene fremstilles hovedsagelig af druesorterne Grenache, Syrah, Merlot eller Cabernet-sauvignon som enkeltdruevine eller sammenstukket af to druesorter. De har en dyb rubinrød farve med et violet genskær. Aromaen har primært noter af rød og sort frugt, som udvikler små noter af mynte, lakrids og krydderier. I munden er smagen kendetegnet ved først og fremmest aromaer af rød frugt, som herefter finder en ligevægt mellem den skarpe garvesyre og den frugtagtige blødhed.

Med hensyn til andre analysekriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske karakteristika Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold Maksimalt indhold af flygtig syre (meq/l) Maksimalt totalt svovldioxidindhold (mg/l)

»Coteaux de Béziers« BGB rosévin

Den beskyttede geografiske betegnelse »Coteaux de Béziers« BGB er forbeholdt stille vin.

Rosévinene fremstilles hovedsagelig af druesorterne Cinsault, Grenache og Syrah, sammenstukket eller som enkeltdruevine. De har en sart rosa farve over mod det laksefarvede. De har en subtil duft af små røde frugter. Den behagelige og fløjlsbløde smag har altid en rund, frisk og appetitvækkende karakter.

Med hensyn til andre analysekriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske karakteristika Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold Maksimalt indhold af flygtig syre (meq/l) Maksimalt totalt svovldioxidindhold (mg/l)

»Coteaux de Béziers« BGB hvidvin

Den beskyttede geografiske betegnelse »Coteaux de Béziers« BGB er forbeholdt stille vin.

Hvidvinene, der er fremstillet som enkeltdruevine eller blandet vin, fremstilles hovedsagelig af druesorterne Chardonnay, Sauvignon, Viognier og Vermentino samt druesorterne Marsanne og Grenache blanc. De har en krystallinsk farve, guldgul med et grønt skær. Disse vine kommer til udtryk i den dominerende aroma af eksotiske frugter og citrusfrugter. De er livlige, afbalancerede og smager friskt.

Med hensyn til andre analysekriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske karakteristika Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold Maksimalt indhold af flygtig syre (meq/l) Maksimalt totalt svovldioxidindhold (mg/l)

5. Vinfremstillingsmetoder

a. Væsentlige ønologiske fremgangsmåder

Vinene skal, hvad angår ønologisk fremgangsmåde, opfylde de krav, der er fastsat på EU-niveau og i den franske lov om landbrug og fiskeri (»code rural et de la pêche maritime«).

b. Maksimale udbytter

110 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen af vin med den beskyttede geografiske betegnelse »Coteaux de Béziers« BGB finder sted i følgende kommuner i departementet Hérault:

Bassan, Béziers (bortset fra områderne AI, AH, AK, AL, AM, AV, AW, AX, AY, AZ, BC, BD (rive gauche du Lirou), BM, BN, BT, BV), Boujansur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (område C1), Thézan-lès-Béziers (rive gauche de l'Orb), Valras, Vendres (hele kommunen, bortset fra området BR), Vias og Villeneuve-lès-Béziers.

7. Primære druesorter

Alicante Henri Bouschet N

Altesse B

Alvarinho — Albariño

Aramon N

Aramon blanc B

Aramon gris G

Aranel B

Arinarnoa N

Arriloba B

Arvin B — Petite Arvine

Aubin B

Aubin vert B

Aubun N — Murescola

Auxerrois B

Bourboulenc B — Doucillon blanc

Cabernet franc N

Cabernet-Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N — Cinsault

Clairette B

Mauzac rose Rs

Colombard B

Cot N — Malbec

Egiodola N

Fer N — Fer Servadou, Braucol, Mansois, Pinenc

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros Manseng B

Jurançon blanc B

Jurançon noir N — Dame noire

Lledoner pelut N

Macabeu B — Macabeo

Manseng noir N

Marsanne B

Marselan N

Maréchal Foch N

Mauzac B

Mauzac rose Rs

Melon B

Merlot N

Merlot blanc B

Meunier N

Mondeuse N

Mondeuse blanche B

Morrastel N — Minustellu, Graciano

Mourvèdre N — Monastrell

Muscadelle B

Muscardin N

Muscat cendré B — Muscat, Moscato

Muscat d'Alexandrie B — Muscat, Moscato

Muscat de Hambourg N — Muscat, Moscato

Muscat à petits grains blancs B — Muscat, Moscato

Muscat à petits grains roses Rs — Muscat, Moscato

Muscat à petits grains rouges Rg — Muscat, Moscato

Müller-Thurgau B

Nielluccio N — Nielluciu

Négrette N

Parellada (H)

Petit Manseng B

Petit Verdot N

Picardan B — Araignan

Pinot blanc B

Pinot gris G

Pinot noir N

Piquepoul blanc (H)

Piquepoul gris G

Piquepoul noir N

Plant droit N — Espanenc

Portan N

Riesling B

Rivairenc N — Aspiran noir

Roussanne B

Sauvignon B — Sauvignon blanc

Sauvignon gris G — Fié gris

Savagnin rose Rs

Sciaccarello N

Semillon B

Sylvaner B

Syrah N — Shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B — Rolle

Viognier B

8. Tilknytning til det geografiske område

Det geografiske områdes egenart

Det geografiske produktionsområde for den beskyttede geografiske betegnelse »Coteaux de Béziers« BGB omfatter 17 kommuner i departementet Hérault, herunder byen Béziers, der udgør det geografiske centrum. De fleste vingårde er beliggende mellem to floder langs kysten, som løber fra bjergkæden Cevennerne til Middelhavet: Libron, der har formet et karakteristisk landskab med små bakker af fyrretræ, og Orb, som løber tæt på katedralen i Béziers, som er det symbol, der pryder BGB-logoet.

Den mergel og collumnium, der dækker den nordlige del af området, blev dannet i løbet af den tertiære periode (miocænbassinet i Hérault). I den sydlige del af området dominerer de alluviale aflejringer fra den kvarternære tidsalder, især i form af terrasserne fra Villafranchian-perioden. Sandjorden bestående af »sand fra Corneilhan« er vigtige overfladearealer takket være en bemærkelsesværdig geologisk formation, der er 40 m tyk. Disse varierende jordbundsforhold giver mulighed for, at en lang række sorter kan tilpasse sig.

Produktionsområdet for »Coteaux de Béziers« BGB har et middelhavsklima, der er gunstigt for vindyrkningen, takket være varme, tørre somre og milde vintre med to regnfulde perioder om efteråret og foråret. Temperaturerne er tilstrækkelige i hele druernes vækstsæson til at sikre, at de modnes korrekt. I den del af området, der ligger tæt på havet, har havvind en modererende indvirkning i meget varme perioder. Nedbøren kan variere fra 400 mm til 800 mm i hele området, hvilket kræver, at der lægges særlig vægt på valget af druesorter afhængigt af deres modstandsdygtighed over for tørke.

Det geografiske område udgør en korridor mellem to floder består af veldrænet jord egnet til vindyrkning, åbner sig mod Middelhavet og nyder godt af et mildt og tempereret klima. Den økonomiske og landbrugsmæssige udvikling i Béziers, der udgør en del af området for den beskyttede geografiske betegnelse »Coteaux de Béziers« BGB, er baseret på sammenflydningen af land- og flodruter.

Produktets egenart

Grækere og romere, gallere og katharer har gennem tiden været i stand til at bevare og øge vindyrkningen i regionen. De i århundreder erhvervede færdigheder inden for vinavl gjorde det muligt at fremstille en række vine, røde, rosé og hvide, men også søde vine, herunder Catharoise de Béziers (fremstillet af druer af sorten Picardin, den tidligere betegnelse for Cinsault), og ikke at forglemme brændevin fra Terre-Bourret. De stille vine fra Béziers fik en renæssance efter phylloxera-krisen, som kun ramte en del af området. Vinen fra Béziers toppede i anden halvdel af det 19. århundrede. Béziers udråbte sig selv til »verdenshovedstad for vin« efter etableringen af mægtige lodsejere i området med store arealer, tilstrømningen af arbejdstagere og jernbaneforbindelsen.

Efter 1950 begyndte en periode med faldende vinforbrug. Vinproducenterne fra Languedoc gjorde derfor en betydelig indsats for at omlægge vinmarkerne til produktion med lavere udbytte og en bedre smag for forbrugerne.

Produktionen af »vin de pays«, som begyndte i 1970'erne, blev anerkendt ved et dekret i 1982 og udviklede sig hurtigt. I øjeblikket deles produktionen fra den beskyttede geografiske betegnelse »Coteaux de Béziers« BGB mellem 5 andelsvinkældre og 15 individuelle vinkældre. Efter hver producents eget valg sker markedsføring af betegnelsen »Coteaux de Béziers« BGB i varierende forhold mellem følgende to vintyper:

— vine fremstillet ved blanding af traditionelle druesorter fra området, f.eks. Grenache, Carignan, Cinsault, Murvèdre, og kendte druesorter med oprindelse i andre vindyrkningsområder

— de såkaldte »enkeltdruevine«, der fremstilles af en enkelt druesort, og som hovedsagelig er fremstillet af Merlot, Cabernet-sauvignon, Syrah, Chardonnay eller Sauvignon.

Takket være beherskelsen af blandingerne af disse forskellige sorter viser de vine, der produceres i coteaux de Béziers, at arealerne er egnede til vinstokke og til produktion af rødvin, hvidvin eller rosévin. Vinproducenterne i Coteaux de Béziers har i tidens løb vist sig at være robuste nok til at imødekomme forbrugernes og markedets behov og efterspørgsel efter kvalitetsprodukter. Denne robusthed har affødt en ægte tradition for vindyrkning omkring Béziers.

Rødvinene har egenskaber, der kendetegner de primære aromaer med en overvægt af frugtagtige noter. Tanninerne er milde og tynde, strukturen kan være lettere eller mere konsistent, men ledsages altid af rundhed, især til sidst, der er blød og uden stringens.

Rosévinene har en sart rosa farve over med laksrosa. Den frugtagtig duft, den behagelige rundhed i munden og den læskende virkning gør rosévinene til et attraktivt forbrugerprodukt.

Hvidvinene har også primære aromatiske noter med en overvægt af frugt. Balancen sikres ved et tilstrækkeligt syreindhold, der er tilpasset vinens koncentration, hvilket giver den friske smag.

Årsagssammenhængen mellem det geografiske område og produktets egenskaber

I flere årtier har vinproducenterne i Coteaux de Béziers, der består af kooperativer og selvstændige vinproducenter, forsøgt at skabe en ny dynamik.

Det varme og tørre middelhavsklima udgør sammen med den agropedologiske virkning af de to kystfloder, der grænser op til en korridor ved Middelhavet, og giver et område med veldrænet jord, der er gunstigt for dyrkning af forskellige druesorter, som først og fremmest kommer til udtryk i den frugtagtige karakter.

Libron har formet et landskab, der er karakteriseret ved små bakker med fyrretræ (kendt i Languedoc som »Soubergues«), hvor der primært er druesorter til rødvin, men som også kan anvendes til rosévin. På den anden side har Orb, som omgiver katedralen i Béziers, der er er afbildet som BGB-logoet, gennem århundreder formet mere frugtbare landområder, som er egnet til produktion af hvidvin og visse lette rødvine.

Det er denne særlige egenart, der gør sig gældende med hensyn til de agropedologiske forhold, der giver udtryk for druernes fulde potentiale, og som fremmer forekomsten af vine med runde og koncentrerede aromaer.

Produktionen af BGB'en er kendetegnet ved en høj andel af rosévine, næsten lige så høj som rødvine. Markedsudsigterne tilskynder til, at der produceres disse rosévine, der er behagelige at drikke.

Kommunerne omkring Béziers lever hovedsagelig af vinavl, turisme og events (strande, kulturarven, »Féria de Béziers« osv.), og det er oplagt, at til at fremme vinproduktionen og sikre, at de bliver identificeret med lokalområdet, hvilket vinene fra »Coteaux de Béziers« BGB som bekendt er. Det stabile salg af en betydelig del af produktionen til udenlandske kunder (Benelux, Tyskland og Det Forenede Kongerige) viser, at den beskyttede geografiske betegnelse »Coteaux de Béziers« BGB er velkendt. Vinavlerne er også involveret i tilrettelæggelsen af lokale festaktiviteter. Disse begivenheder bidrager til at skabe og bevare et omdømme og en stærk forbindelse mellem vinen og lokalsamfundet i Béziers.

Museet i Béziers, der blev til i 1834, og som viser Béziers' lokalhistorie og -udvikling for regionen, vidner om, at der er en uadskillelig forbindelse mellem Béziers' område og vinavl: En betydelig del af museet beskæftiger sig med vinstokke og vin og de mange tønder og beholdere, der er blevet anvendt (amfora), som gør det muligt at transportere vin til Rom og til provinserne.

Denne forbindelse mellem turisme og vindyrkning er hjørnestenen i omdømmet for vinen fra Coteaux de Béziers.

Vinstokkene er et vigtigt element i hverdagen i Béziers, og de har styret og styrer fortsat udviklingen i området.

9. Yderligere væsentlige betingelser

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, der er defineret som en undtagelse for vinfremstilling og fremstilling af vin, der er omfattet af den beskyttede geografiske betegnelse »Coteaux de Béziers« BGB, omfatter arrondissementen Béziers.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede geografiske betegnelse »Coteaux de Béziers« BGB kan suppleres med betegnelsen for en eller flere druesorter.

Den beskyttede geografiske betegnelse »Coteaux de Béziers« BGB kan suppleres med mærkningen »primeur« eller »nouveau«.

Den Europæiske Unions BGB-logo er trykt på etiketten, når benævnelsen »Indication géographique protégée« (beskyttet geografisk betegnelse) er erstattet af den traditionelle benævnelse »Vin de pays«.

Link til produktspecifikationen

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) EUT L 347 af 20.12.2013, s. 671.